CELEX: 32016D0265
Language: mt
Date: 2016-02-25 00:00:00
Title: Deċiżjoni ta' Implimentazzjoni tal-Kummissjoni (UE) 2016/265 tal-25 ta' Frar 2016 dwar l-approvazzjoni tal-ġeneratur MELCO bħala teknoloġija innovattiva għat-tnaqqis tal-emissjonijiet tas-CO2 mill-karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill (Test b'rilevanza għaż-ŻEE)

26.2.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 50/30
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/265
   tal-25 ta' Frar 2016
   dwar l-approvazzjoni tal-ġeneratur MELCO bħala teknoloġija innovattiva għat-tnaqqis tal-emissjonijiet tas-CO2 mill-karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 443/2009 tal-Parlament Ewropew u tal-Kunsill tat-23 ta' April 2009 li jistabbilixxi standards ta' rendiment għall-emissjonijiet minn karozzi ġodda tal-passiġġieri bħala parti mill-approċċ integrat tal-Komunità biex jitnaqqsu l-emissjonijiet ta' CO2 minn vetturi ħfief (1), u b'mod partikulari l-Artikolu 12(4) tiegħu,
   Billi:
   
               (1)
            
            
               Fis-27 ta' Mejju 2015, il-fornitur Mitsubishi Electric Corporation (MELCO), irrappreżentat fl-Unjoni mill-kumpanija Mitsubishi Electric Automotive Europe B.V. (l-“Applikant”) ressaq applikazzjoni għall-approvazzjoni tat-tieni teknoloġija innovattiva tiegħu, jiġifieri l-ġeneratur MELCO. Il-kompletezza ta' dik l-applikazzjoni ġiet ivvalutata skont l-Artikolu 4 tar-Regolament ta' Implimentazzjoni tal-Kummissjoni (UE) Nru 725/2011 (2). Instab li l-applikazzjoni kienet sħiħa u l-perjodu li l-Kummissjoni ngħatat biex tivvaluta l-applikazzjoni skont l-Artikolu 10(2) ta' dak ir-Regolament beda fit-28 ta' Mejju 2015.
            
         
               (2)
            
            
               L-applikazzjoni ġiet ivvalutata skont l-Artikolu 12 tar-Regolament (KE) Nru 443/2009, skont ir-Regolament ta' Implimentazzjoni tal-Kummissjoni (UE) Nru 725/2011 u skont il-Linji Gwida Tekniċi għat-tħejjija tal-applikazzjonijiet għall-approvazzjoni ta' teknoloġiji innovattivi skont ir-Regolament (KE) Nru 443/2009 (il-“Linji Gwida Tekniċi”) (3). L-informazzjoni li bagħat l-applikant turi li ntlaħqu l-kundizzjonijiet u l-kriterji msemmija fl-Artikolu 12 tar-Regolament (KE) Nru 443/2009 u fl-Artikoli 2 u 4 tar-Regolament ta' Implimentazzjoni tal-Kummissjoni (UE) Nru 725/2011.
            
         
               (3)
            
            
               Il-ġeneratur MELCO għandu funzjoni ta' ġeneratur li hija simili għal alternatur regolari. Meta mqabbel mal-alternatur ta' referenza, dan il-ġeneratur inaqqas it-telf fir-ram tal-istatur bl-użu ta' statur b'fattur għoli ħafna ta' mili mmanifatturat b'metodu ta' tidwir tal-wajers b'densità għolja ħafna u bl-użu ta' struttura ġdida tat-tkessiħ bidirezzjonali. Dan inaqqas ukoll it-telf fil-ħadid tal-istatur bl-użu ta' qalba tal-istatur tal-azzar elettromanjetiku rqiqa u ta' grad għoli. Fl-aħħar nett, dan inaqqas it-telf tar-rettifika bl-użu ta' modulu ġdid ta' tranżister semikonduttur ossidumetalliku b'effett tal-kamp.
            
         
               (4)
            
            
               L-Applikant wera li ġeneratur tat-tip deskritt f'din l-applikazzjoni ġie installat fi 3 % jew inqas tal-karozzi l-ġodda kollha tal-passiġġieri rreġistrati fis-sena ta' referenza tal-2009 skont l-Artikolu 2(2)(a) tar-Regolament ta' Implimentazzjoni tal-Kummissjoni (UE) Nru 725/2011.
            
         
               (5)
            
            
               Sabiex jiġi stabbilit kemm se jiġi ffrankat CO2 meta t-teknoloġija innovattiva tiġi installata fil-vetturi, jeħtieġ li tiġi ddefinita t-teknoloġija ta' referenza li magħha għandha titqabbel l-effiċjenza tat-teknoloġija innovattiva kif previst fl-Artikoli 5 u 8 tar-Regolament ta' Implimentazzjoni tal-Kummissjoni (UE) Nru 725/2011. Skont l-approċċ issimplifikat li għażel l-Applikant u li huwa deskritt fil-Linji Gwida Tekniċi, huwa xieraq li jitqies alternatur ta' 12-il V b'effiċjenza ta' 67 % bħala t-teknoloġija ta' referenza, kif għażel l-Applikant.
            
         
               (6)
            
            
               L-Applikant ipprovda metodoloġija biex jiġi ttestjat u kkalkulat it-tnaqqis tas-CO2 li tinkludi formoli li huma konsistenti mal-formoli deskritti fil-Linji Gwida Tekniċi għall-metodu ssimplifikat fir-rigward tal-alternaturi effiċjenti. Madankollu, sabiex jiġi stabbilit b'mod preċiż is-sinifikat statistiku, il-formola għandha tqis ukoll il-ħtieġa li tiġi evalwata l-massa tal-ġeneratur meta mqabbla mal-massa tal-alternatur ta' referenza (jiġifieri 7 kg). Sabiex jiġi żgurat li jintużaw l-istess fatturi ta' ponderazzjoni u punti ta' veloċità, għall-għanijiet taċ-ċertifikazzjoni tal-iffrankar il-manifattur għandu jipprovdi evidenza li l-firxiet tal-veloċità tal-ġeneratur MELCO huma konsistenti ma' dawk applikabbli għall-alternaturi. It-tali metodoloġija se tipprovdi riżultati li huma verifikabbli, komparabbli u li jistgħu jiġu ripetuti u kapaċi turi b'mod realistiku l-benefiċċji, b'sinifikat statistiku qawwi, tat-teknoloġija innovattiva f'termini tal-emissjonijiet tas-CO2 skont l-Artikolu 6 tar-Regolament ta' Implimentazzjoni tal-Kummissjoni (UE) Nru 725/2011.
            
         
               (7)
            
            
               Fid-dawl ta' dan, l-Applikant wera b'mod sodisfaċenti li t-tnaqqis fl-emissjonijiet miksub mit-teknoloġija innovattiva huwa ta' mill-inqas gramma ta' CO2 kull km.
            
         
               (8)
            
            
               L-iffrankar tat-teknoloġija innovattiva jista' jintwera parzjalment permezz taċ-ċiklu tat-test standard, u għalhekk l-iffrankar totali finali għall-għanijiet taċ-ċertifikazzjoni ta' vettura mgħammra bit-teknoloġija innovattiva skont l-Artikolu 11 tar-Regolament ta' Implimentazzjoni tal-Kummissjoni (UE) Nru 725/2011 għandu jiġi stabbilit skont it-tieni subparagrafu tal-Artikolu 8(2) ta' dak ir-Regolament ta' Implimentazzjoni.
            
         
               (9)
            
            
               Ir-rapport ta' verifika li ġie stabbilit mis-servizz tekniku akkreditat imsejjaħ UTAC, li huwa korp indipendenti u ċċertifikat, jappoġġa s-sejbiet mogħtija fl-applikazzjoni.
            
         
               (10)
            
            
               Għalhekk, ma għandha ssir l-ebda oġġezzjoni b'rabta mal-approvazzjoni tat-teknoloġija innovattiva kkonċernata.
            
         
               (11)
            
            
               Bil-għan li jiġi stabbilit il-kodiċi ġenerali tal-ekoinnovazzjoni li għandu jintuża fid-dokumenti tal-approvazzjoni tat-tip rilevanti skont l-Annessi I, VIII u IX tad-Direttiva 2007/46/KE tal-Parlament Ewropew u tal-Kunsill (4), għandu jiġi speċifikat il-kodiċi individwali li għandu jintuża għat-teknoloġija innovattiva approvata b'din id-Deċiżjoni,
            
         ADOTTAT DIN ID-DEĊIŻJONI:
   Artikolu 1
   1.   Il-ġeneratur MELCO deskritt fl-applikazzjoni mressqa mill-kumpanija Mitsubishi Electric Automotive Europe B.V., li tirrappreżenta lill-fornitur Mitsubishi Electric Corporation (MELCO) fl-Unjoni, li huwa maħsub għall-użu f'vetturi tat-tip M1, huwa approvat bħala teknoloġija innovattiva skont it-tifsira tal-Artikolu 12 tar-Regolament (KE) Nru 443/2009.
   2.   It-tnaqqis fl-emissjonijiet tas-CO2 li jiġi bl-użu tal-ġeneratur imsemmi fil-paragrafu 1 għandu jiġi stabbilit bl-użu tal-metodoloġija mogħtija fl-Anness.
   3.   Il-kodiċi tal-ekoinnovazzjoni li għandu jiddaħħal fid-dokumenti tal-approvazzjoni tat-tip għat-teknoloġija innovattiva approvata b'din id-Deċiżjoni għandu jkun “16”.
   Artikolu 2
   Din id-Deċiżjoni tidħol fis-seħħ fl-għoxrin jum wara l-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fi Brussell, il-25 ta' Frar 2016.
      
         
            Għall-Kummissjoni
         
         
            Il-President
         
         Jean-Claude JUNCKER
      
   
   
      (1)  ĠU L 140, 5.6.2009, p. 1.
   
      (2)  Ir-Regolament ta' Implimentazzjoni tal-Kummissjoni (UE) Nru 725/2011 tal-25 ta' Lulju 2011 li jistabbilixxi proċedura għall-approvazzjoni u ċ-ċertifikazzjoni ta' teknoloġiji innovattivi għat-tnaqqis tal-emissjonijiet ta' CO2 minn karozzi tal-passiġġieri skont ir-Regolament (KE) Nru 443/2009 tal-Parlament Ewropew u tal-Kunsill (ĠU L 194, 26.7.2011, p. 19).
   
      (3)  https://circabc.europa.eu/d/a/workspace/SpacesStore/42c4a33e-6fd7-44aa-adac-f28620bd436f/Technical%20Guidelines%20February%202013.pdf.
   
      (4)  Id-Direttiva 2007/46/KE tal-Parlament Ewropew u tal-Kunsill tal-5 ta' Settembru 2007 li tistabbilixxi kwadru għall-approvazzjoni ta' vetturi bil-mutur u l-karrijiet tagħhom, u ta' sistemi, komponenti u unitajiet tekniċi separati maħsuba għal tali vetturi (“Direttiva Kwadru”) (ĠU L 263, 9.10.2007, p. 1).
   
      ANNESS
      1.   DAĦLA
      Sabiex jiġi stabbilit l-iffrankar tas-CO2 li jista' jiġi attribwit għall-użu tal-ġeneratur f'vettura tat-tip M1, jeħtieġ li jiġu speċifikati l-affarijiet li ġejjin:
      
                  (1)
               
               
                  il-kundizzjonijiet tal-ittestjar;
               
            
                  (2)
               
               
                  it-tagħmir tat-testijiet;
               
            
                  (3)
               
               
                  id-determinazzjoni tal-effiċjenza tat-teknoloġija innovattiva u tat-teknoloġija ta' referenza;
               
            
                  (4)
               
               
                  il-kalkolu tal-iffrankar tas-CO2;
               
            
                  (5)
               
               
                  il-kalkolu tal-livell tal-iżball statistiku u tas-sinifikat statistiku tar-riżultati.
               
            2.   SIMBOLI, PARAMETRI U UNITAJIET
      
         Simboli bil-Latin
      
      
                  
                     
               
               
                  —
               
               
                  l-iffrankar tas-CO2 [fi grammi ta' CO2 kull km]
               
            
                  CO2
                  
               
               
                  —
               
               
                  id-diossidu tal-karbonju
               
            
                  CF
               
               
                  —
               
               
                  il-fattur ta' konverżjoni (l/100 km) — (g CO2/km) [gCO2/l] kif iddefinit fit-Tabella 3
               
            
                  h
               
               
                  —
               
               
                  il-frekwenza kif iddefinita fit-Tabella 1
               
            
                  I
               
               
                  —
               
               
                  l-intensità tal-kurrent li bih għandu jitwettaq il-kejl [f'A]
               
            
                  m
               
               
                  —
               
               
                  l-għadd ta' kejl għall-kampjun
               
            
                  M
               
               
                  —
               
               
                  it-torque [f'Nm]
               
            
                  n
               
               
                  —
               
               
                  il-frekwenza tar-rotazzjoni [f'min– 1] kif iddefinita fit-Tabella 1
               
            
                  P
               
               
                  —
               
               
                  il-potenza [f'W]
               
            
                  
                     
               
               
                  —
               
               
                  id-devjazzjoni standard tal-effiċjenza tal-ġeneratur [f'perċentwali]
               
            
                  
                     
               
               
                  —
               
               
                  id-devjazzjoni standard tal-medja tal-effiċjenza tal-ġeneratur [f'perċentwali]
               
            
                  
                     
               
               
                  —
               
               
                  id-devjazzjoni standard tal-iffrankar totali tas-CO2 [fi grammi ta' CO2 kull km]
               
            
                  U
               
               
                  —
               
               
                  il-vultaġġ tat-test li fiha għandu jitwettaq il-kejl [f'V]
               
            
                  v
               
               
                  —
               
               
                  il-veloċità medja tas-sewqan taċ-Ċiklu tas-Sewqan Ewropew il-Ġdid (l-NEDC) [km/h]
               
            
                  VPe
                  
               
               
                  —
               
               
                  il-konsum tal-potenza effettiva [l/kWh] kif iddefinit fit-Tabella 2
               
            
                  
                     
               
               
                  —
               
               
                  is-sensittività tal-iffrankar tas-CO2 ikkalkulat b'rabta mal-effiċjenza tal-ġeneratur
               
            
         Simboli Griegi
      
      
                  Δ
               
               
                  —
               
               
                  id-differenza
               
            
                  ηB
                  
               
               
                  —
               
               
                  l-effiċjenza tal-alternatur ta' referenza [f'perċentwali]
               
            
                  ηMG
                  
               
               
                  —
               
               
                  l-effiċjenza tal-ġeneratur [f'perċentwali]
               
            
                  
                     
               
               
                  —
               
               
                  l-effiċjenza medja tal-ġeneratur fil-punt tat-tħaddim i [f'perċentwali]
               
            
         Simboli miktubin taħt il-vers
      
      L-indiċi (i) jirreferi għall-punt tat-tħaddim
      L-indiċi (j) jirreferi għall-kejl tal-kampjun
      
                  MG
               
               
                  —
               
               
                  il-ġeneratur
               
            
                  m
               
               
                  —
               
               
                  mekkaniċi
               
            
                  RW
               
               
                  —
               
               
                  il-kundizzjonijiet tal-ħajja reali
               
            
                  TA
               
               
                  —
               
               
                  il-kundizzjonijiet tal-approvazzjoni tat-tip
               
            
                  B
               
               
                  —
               
               
                  ix-xenarju ta' referenza
               
            3.   KUNDIZZJONIJIET TAT-TEST
      Il-kundizzjonijiet tal-ittestjar għandhom jissodisfaw ir-rekwiżiti speċifikati fl-istandard tal-ISO 8854:2012 (1).
      4.   TAGĦMIR TAT-TEST
      It-tagħmir tat-test għandu jkun skont l-ispeċifikazzjonijiet stabbiliti fl-istandard tal-ISO 8854:2012 (1).
      5.   KEJL U DETERMINAZZJONI TAL-EFFIĊJENZA
      L-effiċjenza tal-ġeneratur għandha tiġi stabbilita skont l-istandard tal-ISO 8854:2012, ħlief għall-elementi speċifikati f'dan il-paragrafu.
      L-awtorità tal-approvazzjoni tat-tip għandha tingħata evidenza li l-firxiet tal-veloċità tal-ġeneratur huma konsistenti ma' dawk deskritti hawn taħt. Il-kejl għandu jsir f'diversi punti tat-tħaddim i, kif iddefinit fit-Tabella 1. L-intensità tal-kurrent tal-ġeneratur hija ddefinita bħala nofs il-kurrent nominali għall-punti kollha tat-tħaddim. Għal kull veloċità, il-vultaġġ u l-kurrent tal-output tal-ġeneratur għandhom jinżammu kostanti, u l-vultaġġ għandu jkun dejjem ta' 14,3 V.
      
         Tabella 1
      
      
         Punti ta' tħaddim
      
      
                  Il-punt ta' tħaddim
                  i
               
               
                  Il-ħin ta' żamma
                  [f'sekondi]
               
               
                  Il-frekwenza tar-rotazzjoni
                  ni [min– 1]
               
               
                  Il-frekwenza
                  hi
                  
               
            
                  1
               
               
                  1 200 
               
               
                  1 800 
               
               
                  0,25
               
            
                  2
               
               
                  1 200 
               
               
                  3 000 
               
               
                  0,40
               
            
                  3
               
               
                  600
               
               
                  6 000 
               
               
                  0,25
               
            
                  4
               
               
                  300
               
               
                  10 000 
               
               
                  0,10
               
            L-effiċjenza għandha tiġi kkalkulata skont il-Formola 1.
      
         Formola 1
      
      
         
      Il-kejl kollu tal-effiċjenza għandu jsir b'mod konsekuttiv għal mill-inqas ħames (5) darbiet. Għandu jiġi kkalkulat il-kejl medju f'kull punt tat-tħaddim ().
      L-effiċjenza tal-ġeneratur għandha tiġi kkalkulata skont il-Formola 2 (ηMG).
      
         Formola 2
      
      
         
      Il-ġeneratur iwassal biex tiġi ffrankata l-potenza mekkanika fil-kundizzjonijiet tal-ħajja reali (ΔPmRW) u fil-kundizzjonijiet tal-approvazzjoni tat-tip (ΔPmTA) kif iddefinit fil-Formola 3.
      
         Formola 3
      
      ΔPm = ΔPmRW – ΔPmTA
      
      fejn il-potenza mekkanika ffrankata bil-kundizzjonijiet tal-ħajja reali (ΔPmRW) tiġi kkalkulata skont il-Formola 4 u l-potenza mekkanika ffrankata bil-kundizzjonijiet tal-approvazzjoni tat-tip (ΔPmTA) tiġi kkalkulata skont il-Formola 5.
      
         Formola 4
      
      
         
      
         Formola 5
      
      
         
      fejn
      
                  PRW
                  
               
               
                  :
               
               
                  ir-rekwiżit tal-potenza bil-kundizzjonijiet “tal-ħajja reali” [f'W], jiġifieri 750 W
               
            
                  PTA
                  
               
               
                  :
               
               
                  ir-rekwiżit tal-potenza bil-kundizzjonijiet tal-approvazzjoni tat-tip [f'W], jiġifieri 350 W
               
            
                  ηB
                  
               
               
                  :
               
               
                  l-effiċjenza tal-alternatur ta' referenza [f'perċentwali], jiġifieri 67 %
               
            6.   KALKOLU TAL-IFFRANKAR TAS-CO2
      
      L-iffrankar tas-CO2 tal-ġeneratur għandu jiġi kkalkulat billi tintuża l-formola li ġejja.
      
         Formola 6
      
      
         
      fejn
      
                  v
               
               
                  :
               
               
                  il-veloċità medja tas-sewqan tal-NEDC [km/h], li hija 33,58 km fis-siegħa
               
            
                  VPe
                  
               
               
                  :
               
               
                  il-konsum tal-potenza effettiva [l/kWh] kif iddefinit fit-Tabella 2
                  
                     Tabella 2
                  
                  
                     Il-konsum tal-potenza effettiva
                  
                  
                              It-tip ta' magna
                           
                           
                              Il-konsum tal-potenza effettiva (VPe)
                              [l/kWh]
                           
                        
                              Magna petrol
                           
                           
                              0,264
                           
                        
                              Magna petrol bit-turbo
                           
                           
                              0,280
                           
                        
                              Magna diżil
                           
                           
                              0,220
                           
                        
            
                  CF
               
               
                  :
               
               
                  il-fattur ta' konverżjoni (l/100 km) — (g CO2/km) [gCO2/l] kif iddefinit fit-Tabella 3 li ġejja
                  
                     Tabella 3
                  
                  
                     Il-fattur ta' konverżjoni tal-fjuwil
                  
                  
                              It-tip ta' fjuwil
                           
                           
                              Il-fattur ta' konverżjoni (l/100 km) — (g CO2/km) (CF)
                              [gCO2/l]
                           
                        
                              Petrol
                           
                           
                              2 330 
                           
                        
                              Diżil
                           
                           
                              2 640 
                           
                        
            7.   KALKOLU TAL-LIVELL TAL-IŻBALL STATISTIKU
      Għandhom jiġu kkwantifikati l-iżbalji statistiċi fir-riżultati tal-metodoloġija tal-ittestjar ikkawżati mill-kejl. Id-devjazzjoni standard għandha tiġi kkalkulata għal kull punt tat-tħaddim kif iddefinit mill-formola li ġejja:
      
         Formola 7
      
      
         
      Id-devjazzjoni standard tal-valur tal-effiċjenza tal-ġeneratur () tiġi kkalkulata skont il-Formola 8:
      
         Formola 8
      
      
         
      Id-devjazzjoni standard tal-effiċjenza tal-ġeneratur () twassal għal żball fl-iffrankar tas-CO2 (). Dak l-iżball għandu jiġi kkalkulat skont il-Formola 9:
      
         Formola 9
      
      
         
      8.   SINIFIKAT STATISTIKU
      Għal kull tip, varjant u verżjoni ta' vettura mgħammra bil-ġeneratur irid jintwera li l-iżball fl-iffrankar tas-CO2 ikkalkulat skont il-Formola 9 mhuwiex ikbar mid-differenza bejn l-għadd totali ta' CO2 iffrankat u l-limitu minimu ta' ffrankar speċifikat fl-Artikolu 9(1) tar-Regolament ta' Implimentazzjoni tal-Kummissjoni (UE) Nru 725/2011 (ara l-Formola 10).
      
         Formola 10
      
      
         
      fejn:
      
                  MT
               
               
                  :
               
               
                  il-limitu minimu [fi gCO2/km], li huwa ta' 1 gCO2/km
               
            
                  
                     
               
               
                  :
               
               
                  il-koeffiċjent ta' korrezzjoni tas-CO2 minħabba d-differenza pożittiva bejn il-massa tal-ġeneratur u dik tal-alternatur ta' referenza. Għall-koeffiċjent  għandha tintuża d-dejta mogħtija fit-Tabella 4.
                  
                     Tabella 4
                  
                  
                     Il-koeffiċjent ta' korrezzjoni tas-CO2 minħabba l-massa żejda
                  
                  
                              It-tip ta' fjuwil
                           
                           
                              Il-koeffiċjent ta' korrezzjoni tas-CO2 minħabba l-massa żejda ()
                              [fi g CO2/km]
                           
                        
                              Petrol
                           
                           
                              0,0277 · Δm
                           
                        
                              Diżil
                           
                           
                              0,0383 · Δm
                           
                        
            Fit-Tabella 4, is-simbolu Δm jirreferi għall-massa ż-żejda li hemm minħabba l-installazzjoni tal-ġeneratur. Din hija d-differenza pożittiva bejn il-massa tal-ġeneratur u dik tal-alternatur ta' referenza. Il-massa tal-alternatur ta' referenza hija ta' 7 kg.
      9.   IL-ĠENERATUR LI GĦANDU JIĠI INSTALLAT FIL-VETTURI
      L-awtorità tal-approvazzjoni tat-tip għandha tiċċertifika l-iffrankar tas-CO2 abbażi tal-kejl relatat mal-ġeneratur u mal-alternatur ta' referenza billi tuża l-metodoloġija tal-ittestjar stabbilita f'dan l-Anness. F'każ li jiġu ffrankati inqas emissjonijiet tas-CO2 mil-limitu speċifikat fl-Artikolu 9(1), japplika t-tieni subparagrafu tal-Artikolu 11(2) tar-Regolament ta' Implimentazzjoni tal-Kummissjoni (UE) Nru 725/2011.
      
         (1)  L-istandard tal-ISO 8854:2012 Vetturi tat-triq — Alternaturi bir-regolaturi — Metodi ta' ttestjar u rekwiżiti ġenerali
      Numru ta' referenza ISO 8854:2012, ippubblikat fl-1 ta' Ġunju 2012.